Euroopa Liidu Teataja L 108 , 28/04/1990 Lk 0104 - 0105

Soomekeelne eriväljaanne: Peatükk 3 Köide 32 Lk 0139

Rootsikeelne eriväljaanne: Peatükk 3 Köide 32 Lk 0139



Komisjoni otsus, 19. aprill 1990, millega liikmesriigid vabastatakse kohustusest kohaldada teatavate liikide suhtes nõukogu direktiivi 70/458/EMÜ (köögiviljaseemne turustamise kohta) sätteid, muudetakse otsust 73/122/EMÜ ja tunnistatakse kehtetuks otsus 74/363/EMÜ (90/209/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. septembri 1970. aasta direktiivi 70/458/EMÜ köögiviljaseemne turustamise kohta, [1] viimati muudetud direktiiviga 88/380/EMÜ, [2] eriti selle artikli 42 punkti a, võttes arvesse liikmesriikide esitatud taotlusi ning arvestades, et: direktiivi 70/458/EMÜ artikli 42 punkti a kohaselt võib spargli, salatsiguri ja punasiguri (Itaalia sigur) puhul liikmesriigi taotluse korral liikmesriigi täielikult või osaliselt vabastada direktiivi sätete kohaldamise kohustusest, kui see ei ole vastuolus artikli 16 lõike 1 ja artikli 30 lõike 1 sätetega; seepärast on eri liikmesriikide esitatud taotlusi silmas pidades asjakohane vabastada liikmesriigid, ajutiselt või piiramata ajaks, kohustusest kohaldada eespool nimetatud liikide suhtes: - riiklike kataloogide koostamist käsitlevaid direktiivi sätteid, - seemnete sertifitseerimist ja kontrollimist käsitlevaid direktiivi sätteid või - teatavatel juhtudel kõiki kõnealuse direktiivi sätteid, igal juhul tuleb kohaldada artikli 16 lõiget 1 ja artikli 30 lõiget 1; käesoleva otsusega asendatakse kõik eelnevad otsused, millega antakse vabastus nimetatud liikide puhul; seepärast tuleks muuta komisjoni otsuseid 73/122/EMÜ [3] ja 74/358/EMÜ [4], millega sellised vabastused anti vastavalt Saksamaale ja Luksemburgile ning Iirimaale, ning kehtetuks tunnistada komisjoni otsus 74/363/EMÜ, [5] millega selline vabastus anti Ühendkuningriigile; käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA OTSUSE: Artikkel 1 1. Asparagus officinalis L. (spargel) puhul on lisa I osa 1. veerus märgitud liikmesriigid vabastatud 2. veerus märgitud direktiivi 70/458/EMÜ sätete kohaldamise kohustusest 3. veerus osutatud ajavahemiku jooksul. 2. Cichorium intybus L. (partim) (salatsigur) puhul on lisa II osa 1. veerus märgitud liikmesriigid vabastatud 2. veerus märgitud direktiivi 70/458/EMÜ sätete kohaldamise kohustusest 3. veerus osutatud ajavahemiku jooksul. 3. Cichorium intybus L. (partim) (punasigur, Itaalia sigur) puhul on lisa III osa 1. veerus märgitud liikmesriigid vabastatud 2. veerus märgitud direktiivi 70/458/EMÜ sätete kohaldamise kohustusest 3. veerus osutatud ajavahemiku jooksul. Artikkel 2 Otsuse 73/122/EMÜ artiklit 1 muudetakse järgmiselt: 1. lõike 1 alapunktid b ja e jäetakse välja; 2. lõike 2 alapunktid b ja g jäetakse välja. Artikkel 3 Otsuse 74/358/EMÜ artikli 1 lõige b jäetakse välja. Artikkel 4 Otsus 74/363/EMÜ tunnistatakse kehtetuks. Artikkel 5 Käesolev otsus on adresseeritud liikmesriikidele. Brüssel, 19. aprill 1990 Komisjoni nimel komisjoni liige Ray Mac Sharry [1] EÜT L 225, 12.10.1970, lk 7. [2] EÜT L 187, 16.7.1988, lk 31. [3] EÜT L 145, 2.6.1973, lk 41. [4] EÜT L 196, 19.7.1974, lk 15. [5] EÜT L 196, 19.7.1974, lk 21. -------------------------------------------------- LISA 1 | 2 | 3 | Liikmesriik | Direktiivi 70/458/EMÜ sätted, mille suhtes vabastust kohaldatakse | Vabastuse kestus | I osa —Asparagus officinalis L. –spargel 1.Iirimaa, Luksemburg | Kõik, välja arvatud artikli 16 lõige 1 ja artikli 30 lõige 1 | Piiramata | 2.Saksamaa, Prantsusmaa | Kõik, välja arvatud artikli 16 lõige 1 ja artikli 30 lõige 1 | Kuni 31. detsembrini 1995 | 3.Belgia, Kreeka, Hispaania, Itaalia, Madalmaad, Portugal | Artikli 3 lõige 1 ja artiklid 16-44, välja arvatud artikli 16 lõige 1 ja artikli 30 lõige 1 | Kuni 31. detsembrini 1995 | 4.Taani, Ühendkuningriik | Artikli 3 lõige 2 ja artiklid 4-15 | Piiramata | Artikli 3 lõige 1 ja artiklid 16-44, välja arvatud artikli 16 lõige 1 ja artikli 30 lõige 1 | Kuni 31. detsembrini 1995 | II osa —Cichorium intybus L. (partim) — salatsigur 5.Saksamaa, Luksemburg | Kõik, välja arvatud artikli 16 lõige 1 ja artikli 30 lõige 1 | Piiramata | 6.Taani, Ühendkuningriik | Artikli 3 lõige 2 ja artiklid 4-15 | Piiramata | III osa —Cichorium intybus L. (partim) — punasigur (Itaalia sigur) 7.Saksamaa, Luksemburg | Kõik, välja arvatud artikli 16 lõige 1 ja artikli 30 lõige 1 | Piiramata | 8.Prantsusmaa | Kõik, välja arvatud artikli 16 lõige 1 ja artikli 30 lõige 1 | Kuni 31. detsembrini 1992 | 9.Belgia, Kreeka, Hispaania, Iirimaa, Itaalia, Madalmaad, Portugal | Artikli 3 lõige 1 ja artiklid 16-44, välja arvatud artikli 16 lõige 1 ja artikli 30 lõige 1 | Kuni 31. detsembrini 1992 | 10.Taani, Ühendkuningriik | Artikli 3 lõige 2 ja artiklid 4-15 | Piiramata | Artikli 3 lõige 1 ja artiklid 16-44, välja arvatud artikli 16 lõige 1 ja artikli 30 lõige 1 | Kuni 31. detsembrini 1992 | --------------------------------------------------